**ELŐTERJESZTÉS**

**Tiszavasvári Város Önkormányzata Képviselő-testületének**

**2018. április 26-án tartandó ülésére**

**Az előterjesztés tárgya**: **A 10 hrsz, a 3432 hrsz és a 3134/2 hrsz-ú önkormányzati ingatlanok megosztást követő állami tulajdonba adásáról**

Melléklet: MNV Zrt. megkeresése, változási vázrajzok

A napirend előterjesztője: Dr. Fülöp Erik polgármester

Az előterjesztést készítette: Gazdagné dr. Tóth Marianna osztályvezető

Ügyiratszám: TPH/4783-2/2018. és TPH/4785-2/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 10. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

Tiszavasvári, 2018. április 17.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**A 10 hrsz, a 3432 hrsz és a 3134/2 hrsz-ú önkormányzati ingatlanok megosztást követő állami tulajdonba adása**

**Tisztelt Képviselő-testület!**

A Magyar Közút Nonprofit Kft. megkeresett a 10 hrsz, a 3432 hrsz és a 3134/2 hrsz-ú belterületi ingatlanok vonatkozásában, hogy azok országos közúttal érintett ingatlanrésze az önkormányzati ingatlanról leválasztásra, ezt követően pedig állami tulajdonba kerüljön. Megkeresésük az előterjesztés mellékletét képezi.

**I. Az állami tulajdonba adást megalapozó jogszabályhelyek:**

A Közúti közlekedésről szóló 1988. évi I. tv. 29.§ (5) bekezdése szerint: „**A 32. § (6) bekezdésében meghatározott szervezet a beruházások befejezését - azaz a végleges vagy ennek hiányában ideiglenes forgalomba helyezést - követően ingyenesen veszi át az országos közúthoz tartozó értéknövelő beruházást vagy földrészletet.**

A 29.§ (6) bekezdése értelmében: „A 32. § (5) bekezdésében meghatározott szervezeta befejezett beruházások magyar állam tulajdonában álló területének rendezése során saját hatáskörben a magyar állam javára és nevében jár el. **A befejezett beruházások területének rendezése érdekében megvásárolt vagy kisajátított további földrészlet a magyar állam tulajdonába és e törvény erejénél fogva, ellenérték nélkül a 32. § (6) bekezdésében meghatározott szervezet vagyonkezelésébe kerül, amely köteles azt az ingatlan-nyilvántartásba bejegyeztetni.** A 32. § (6) bekezdésében meghatározott szervezet a vagyonkezelői jog bejegyzésére vonatkozó, a fővárosi és megyei kormányhivatal által kiadott határozatot haladéktalanul köteles az MNV Zrt. részére tájékoztatásul megküldeni.”

A 32.§ (6) bekezdésében meghatározott szervezet: „**Az állami tulajdonban lévő országos közutak vagyonkezelője** - a 29. § (1) bekezdésében foglaltak, valamint a koncessziós társaságok kezelésében álló közutak kivételével - **a Magyar Közút Nonprofit Zrt., amely a vagyonkezelői feladatokat közfeladatként látja el**.”

A 10 hrsz és 3432 hrsz belterületi ingatlanok vonatkozásában a befejezett beruházásnak a 3632: Tiszalök-Tiszavasvári összekötő út felújítása minősül.

A 3134/2 hrsz-ú belterületi ingatlan esetében befejezett beruházásnak 3502: Tiszavasvári-Hajdúböszörmény összekötő út felújítása minősül.

A Magyar Közút Nonprofit Zrt. elkészítette az érintett ingatlanok változási vázrajzát.

**II. A telekalakítási eljárás lefolytatása utáni megosztás az alábbiak szerint alakul:**

A 10 hrsz-ú ingatlan jelenleg kivett díszkert megnevezésű, a valóságban a Vasvári Pál utca és a Báthori utca közötti utcarészlet a mellette lévő parkkal együtt. Ebből a megosztást követően 10/1 hrsz kivett közterület, **10/2 hrsz kivett országos közút** és 10/3 hrsz kivett díszkert lenne.

A 3432 hrsz-ú ingatlan jelenleg kivett közterület, a valóságban a Bajcsy-Zsilinszky utcának a Kálvin utca és Bessenyei utca közötti része. A megosztás után 3432/1 hrsz kivett közterületre, **3432/2 hrsz kivett országos közútra** és 3432/3 hrsz kivett közterületre változik. A Bajcsy –Zsilinszky utcának a Bessenyei utcától a vásártér felé tartó része már jelenleg is az állam tulajdonában van.

A 3134/2 hrsz-ú ingatlan jelenleg kivett közút a megosztást követően 3134/5 hrsz-ú kivett közterület, 3134/6 hrsz kivett közterület, **3134/7 hrsz kivett országos közút**, 3134/8 hrsz kivett közterület, 3134/9 hrsz kivett közterület, 3134/10 hrsz kivett közterület, 3134/11 kivett közterület lenne.

A magyar állam a telekalakítási eljárást követően a kivett országos közút megnevezésű ingatlanok tulajdonba adására tart igényt.

**III. Vagyonrendelet szerinti besorolás:**

**A 3134/2 hrsz és a 3432 hrsz-ú ingatlan a vagyonrendeletünk alapján forgalomképtelen törzsvagyoni körhöz, míg a 10 hrsz-ú ingatlan nemzetgazdasági szempontból kiemelt jelentőségű vagyoni körbe tartozik.**

Főszabályként a forgalomképtelen és a nemzetgazdasági szempontból kiemelt jelentőségű vagyon nem idegeníthető el. Ez alól tesznek kivételt a nemzeti vagyonról szóló 2011. évi CXCVI tv. (továbbiakban: Nvtv.) 6.§ (1) és (5) bekezdései.

**Nvtv. „6. §** (1) Az állam vagy a **helyi önkormányzat kizárólagos tulajdonában álló nemzeti vagyon** - **a (2) és (3) bekezdésben és a 14. § (1) bekezdésében foglalt kivétellel - nem idegeníthető el**, vagyonkezelői jog, jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog, vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével nem terhelhető meg, biztosítékul nem adható, azon osztott tulajdon nem létesíthető. Ezen tilalom az állam vagy a helyi önkormányzat kizárólagos tulajdonában álló nemzeti vagyonba tartozó javak teljes terjedelme tekintetében fennáll.

6.§ (5) Törvényben, kormányrendeletben vagy - a **helyi önkormányzati vagyon tekintetében - a helyi önkormányzat rendeletében nemzetgazdasági szempontból kiemelt jelentőségű nemzeti vagyonként meghatározott vagyonelem az erről rendelkező jogszabály erejénél fogva, a 14. § (1) bekezdésében foglalt kivétellel,** elidegenítési és - vagyonkezelői jog, jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog, vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - terhelési tilalom alatt áll, biztosítékul nem adható, azon osztott tulajdon nem létesíthető.”

**Nvtv. 14. §** (1) Amennyiben törvény a helyi önkormányzat feladatát más helyi önkormányzat feladataként vagy állami feladatként, illetve állami feladatot helyi önkormányzat feladataként állapít meg, a **feladat ellátását közvetlenül szolgáló és ahhoz szükséges helyi önkormányzati, illetve állami vagyonnak a feladatot átvevő részére történő tulajdonba adása nyilvántartási értéken való átvezetéssel, ingyenesen történik**. Ez a rendelkezés arra az esetre is vonatkozik, ha az állam vagy az önkormányzat a közfeladat részét képező feladatot ad át, és ennek a feladatnak az ellátását közvetlenül szolgáló és ahhoz szükséges vagyonelem tulajdonjoga kerül ingyenesen átruházásra.

**Fentebb hivatkozott jogszabályhelyek alapján lehetőség van a forgalomképtelen törzsvagyoni körhöz tartozó önkormányzati tulajdonban lévő vagyonelemeket átruházni a magyar államra, melynek ingyenesen kell történnie.**

Magyarország helyi önkormányzatairól szóló 2011. évi CLXXXIX tv 42.§ 16. pontja szerint a képviselő-testület hatásköréből nem ruházható át a helyi önkormányzat tulajdonában álló nemzeti vagyon tulajdonjogának az állam vagy más helyi önkormányzat javára történő ingyenes átruházására, ilyen vagyon ingyenes átvételére vonatkozó döntés.

Amennyiben a képviselő-testület egyetért az érintett ingatlanok állami tulajdonba adásával, szükséges egy előzetes szándéknyilatkozat meghozatala.

Kérem a képviselő-testületet az előterjesztés megtárgyalása után hozza meg döntését.

Tiszavasvári, 2018. április 17.

**dr. Fülöp Erik**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…/2018. (IV.26.) Kt. számú**

**határozata**

**A 10 hrsz, a 3432 hrsz és a 3134/2 hrsz-ú önkormányzati ingatlanok megosztást állami tulajdonba adásáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a, 42.§ 16. pontja, a Közúti közlekedésről szóló 1988. évi I. tv. 29.§ (6) és 32.§ (6) bekezdéseire tekintettel az alábbi határozatot hozza:

**1. Kinyilatkozza, hogy a 2. pontban meghatározott ingatlanok megosztását követően a kialakuló kivett országos közút megnevezésű ingatlanok állami tulajdonba adásával és a Magyar Közút Nonprofit Zrt vagyonkezelésébe kerülésével egyetért.**

**2. Kinyilatkozza, hogy a szándékában áll**

* a 10 hrsz-ú kivett díszkert megnevezésű ingatlan megosztását követően a **10/2 hrsz-ú kivett országos közút megnevezésű** 0,0522 m2 nagyságú ingatlant,
* a 3432 hrsz-ú kivett közterület megnevezésű ingatlan megosztását követően a **3432/2 hrsz-ú kivett országos közút megnevezésű** 0,9896 m2 nagyságú ingatlant,
* a 3134/2 hrsz-ú kivett közút megnevezésű ingatlan megosztását követően **3134/7 hrsz-ú kivett országos közút megnevezésű** 0,6465 m2 nagyságú ingatlant **ingyenesen a Magyar Állam tulajdonába és a Magyar Közút Nonprofit Zrt. vagyonkezelésébe adni.**

**3**. **Tiszavasvári Város Önkormányzata tulajdonában maradnak:**

- a 10 hrsz-ú kivett díszkert megnevezésű ingatlan megosztását követően a 10/1 hrsz-ú 0,0277 m2 nagyságú kivett közterület és a 10/3 hrsz-ú 0,3994 m2 nagyságú kivett díszkert megnevezésű ingatlan,

- a 3432 hrsz-ú kivett közterület megnevezésű ingatlan megosztását követően a 3432/1 hrsz-ú 0,4733 m2 nagyságú kivett közterület és a 3432/3 hrsz-ú 0,3556 m2 nagyságú kivett közterület megnevezésű ingatlan,

- a 3134/2 hrsz-ú kivett közút megnevezésű ingatlan megosztását követően 3134/5 hrsz-ú 0,0565 m2 nagyságú kivett közterület, a 3134/6 hrsz-ú 0,2295 m2 nagyságú kivett közterület, a 3134/8 hrsz-ú 0,0595 m2 nagyságú kivett közterület, a 3134/9 hrsz-ú 0,0072 m2 nagyságú kivett közterület, a 3134/10 hrsz-ú 0,0051 m2 nagyságú kivett közterület és a 3134/11 hrsz-ú 0,0277 m2 nagyságú kivett közterület megnevezésű ingatlanok.

4. Felhatalmazza a polgármestert a 10 hrsz, a 3432 hrsz és a 3134/2 hrsz-ú ingatlanok telekalakítási eljárásához szükséges meghatalmazás aláírására, azok megküldésére a Magyar Közút Nonprofit Kft. részére

**Határidő**: azonnal **Felelős**: dr. Fülöp Erik polgármester

**5.** **Hozzájárul, hogy a**

- tiszavasvári 10 hrsz ingatlan telekalakítási eljárásával kapcsolatban 14-12-1/2017. munkaszámú változási vázrajzot,

- tiszavasvári 3432 hrsz ingatlan telekalakítási eljárásával kapcsolatban 14-12-2/2017. munkaszámú változási vázrajzot,

- tiszavasvári 3134/2 hrsz ingatlan telekalakítási eljárásával kapcsolatban 14-12-3/2017. munkaszámú változási vázrajzot a Magyar Közút Nonprofit Zrt. benyújtsa a Földhivatalhoz.

6. Felhatalmazza a polgármestert az ingatlanok átadás-átvételével kapcsolatos feladatok teljes körű lebonyolítására, a szükséges jognyilatkozatok megtételére.

**Határidő:** esedékességkor **Felelős**: dr. Fülöp Erik polgármester